ລມຕ ກະຊວງຍຸຕິທຳ ວ່າ ລັດຖະບານ ທ. ທຣຳ ຈະເອົາມາດຕະການ ເພື່ອໃຫ້ ການສຳຫຼວດ ມີຄຳຖາມ ກ່ຽວກັບສັນຊາດ
ທ່ານບາ ບໍ່ໄດ້ໃຫ້ລາຍລະອຽດໃດໆຕື່ມ ໃນການໃຫ້ສຳພາດ ກັບອົງການຂ່າວ ເອພີ ໃນວັນຈັນວານນີ້ ແຕ່ທ່ານຄຶດວ່າ ຈະມີ “ໂອກາດ ທີ່ເປັນໄປໄດ້ ທີ່ຈະແກ້ໄຂ ການຂາດຄວາມກະຈ່າງແຈ້ງ ທີ່ເປັນບັນຫາ.
ລັດຖະມົນຕີວ່າການກະຊວງຍຸຕິທຳ ທ່ານວີລລຽມ ບາ ກ່າວວ່າ ລັດຖະບານ ທ່ານທຣຳ ຈະເອົາມາດຕະການໃນສັບປະດານີ້ ທີ່ຈະອຳນວຍໃຫ້ຄຳຖາມກ່ຽວ ກັບສັນຊາດທີ່ເປັນ ເລື້ອງຖົກຖຽງກັນນັ້ນ ຖືກເພີ້ມຕື່ມເຂົ້າໃນການສຳຫຼວດພົນລະເມືອງ ປີ 2020 ເຖິງແມ່ນ ວ່າ ສານສູງສຸດ ຕັດສິນບໍ່ເຫັນພ້ອມ ກໍ່ຕາມ ທ່ານບາ ບໍ່ໄດ້ໃຫ້ລາຍລະອຽດໃດໆຕື່ມ ໃນການໃຫ້ສຳພາດ ກັບອົງການຂ່າວ ເອພີ ໃນ ວັນຈັນວານນີ້ ແຕ່ທ່ານໄດ້ກ່າວວ່າ ທ່ານຄຶດວ່າ ຈະມີ “ໂອກາດທີ່ເປັນໄປໄດ້ ທີ່ຈະແກ້ໄຂ ການຂາດ ຄວາມກະຈ່າງແຈ້ງທີ່ເປັນບັນຫາ ແລະພວກເຮົາອາດຈະລອງເຮັດ ອັນນັ້ນເບິ່ງ ” ບັນດາເຈົ້າໜ້າທີ່ ກ່າວວ່າ ທ່ານທຣຳ ມຸ່ງໝັ້ນທີ່ຈະເຮັດໃຫ້ຄຳຖາມກ່ຽວກັບສັນຊາດ ເປັນສ່ວນນຶ່ງ ໃນການສຳຫຼວດພົນລະເມືອງ ປີ 2020 ສານສູງສຸດໄດ້ຕັດສິນ ເມື່ອເດືອນແລ້ວນີ້ ກ່ຽວກັບເຫດຜົນຂອງລັດຖະບານ ທີ່ຕ້ອງ ການຢາກໃຫ້ເອົາຄຳຖາມກ່ຽວກັບສັນຊາດ ປະກອບໃສ່ການສຳຫຼວດ ກໍເພື່ອປົກປ້ອງ ສິດໃນການປ່ອນບັດ ຂອງຊົນກຸ່ມນ້ອຍ ນັ້ນວ່າ “ເບິ່ງຄືວ່າ ໄດ້ຖືກຄຶດຂຶ້ນມາເອງ ” ລັດຖະບານທ່ານທຣຳ ບໍ່ໄດ້ມີເວລາພຽງພໍ ທີ່ຈະຫາເຫດຜົນດີກວ່ານີ້ ເພື່ອ ສານຈະຮັບ ຮອງເອົາໄດ້ ກ່ອນໜ້າເສັ້ນຕາຍ ສຳລັບການພິມໃບຟອມການ ສຳຫຼວດພົນລະເມືອງ ທ່ານທຣຳ ໄດ້ສະເໜີແນະໃຫ້ເລື່ອນການສຳຫຼວດອອກໄປ ໂດຍພິມໃບຟອມທີ່ໄດ້ຮັບ ການດັດແກ້ ເພື່ອໃຫ້ມີຄຳຖາມກ່ຽວກັບສັນຊາດຮວມຢູ່ດ້ວຍ ຫຼືບໍ່ດັ່ງນັ້ນ ກໍມີແຕ່ການ ລົງນາມໂດຍໃຊ້ຄຳສັ່ງຝ່າຍບໍລິຫານ ກະຊວງຍຸຕິທຳ ກ່າວວ່າ ທີມນັກກົດໝາຍໃໝ່ ຈະນຳເອົາເລື້ອງນີ້ຂຶ້ນສານ ສ່ວນບັນດາຝ່າຍຄ້ານທັງຫຼາຍ ເຫັນການທີ່ຈະເພີ້ມຄຳຖາມກ່ຽວກັບສັນຊາດ ໃສ່ໃນ ການສຳຫຼວດ ວ່າ ມັນອາດຈະເຮັດໃຫ້ພວກຄົນເຂົ້າເມືອງ ຫຍໍ້ທໍ້ທີ່ຈະມີສ່ວນຮ່ວມ ໃນ ການສຳຫຼວດ ນັ້ນ ໂດຍເຮັດໃຫ້ມີການນັບພົນລະເມືອງ ທີ່ຕ່ຳຄວາມເປັນຈິງ ແລະ ສົ່ງຜົນໃຫ້ ມີຈຳນວນຜູ້ແທນທີ່ສັງກັດພັກເດໂມແຄຣັດໜ້ອຍລົງໃນລັດຖະສະພາ ແລະ ທຶນ ຂອງລັດຖະບານໃນພື້ນທີ່ເຫຼົ່ານັ້ນໜ້ອຍລົງໂດຍສະເພາະແລ້ວສຳລັບຫົວເມືອງ ຕ່າງໆ ບ່ອນທີ່ພວກຄົນເຂົ້າເມືອງມັກຈະໄປອາໄສຢູ່ນັ້ນ ສ່ວນພວກຄົນອື່ນໆ ກ່າວວ່າ ຄຳຖາມກ່ຽວກັບສັນຊາດ ຈະອຳນວຍໃຫ້ລັດຖະບານ ປາບປາມຕໍ່ພວກຄົນເຂົ້າເມືອງ ທີ່ຜິດກົດໝາຍ ອ່ານຂ່າວນີ້ຕື່ມ ເປັນພາສາອັງກິດ